ปิดเช้าพุ่ง 10.15 จุด
SET ช่วงเช้าปิดที่ระดับ 744.98 จุด เพิ่มขึ้น 10.15 จุด(+1.38%)มูลค่าการซื้อขาย 12,730.23 ล้านบาท ตอบรับการเมืองไม่รุนแรง-เม็ดเงินต่างชาติไหลเข้า
16 มี.ค. 2553

SET ช่วงเช้าปิดที่ระดับ 744.98 จุด เพิ่มขึ้น 10.15 จุด(+1.38%)มูลค่าการซื้อขาย 12,730.23 ล้านบาท ตอบรับการเมืองไม่รุนแรง-เม็ดเงินต่างชาติไหลเข้า
SET ช่วงเช้าปิดที่ระดับ 744.98 จุด เพิ่มขึ้น 10.15 จุด(+1.38%)มูลค่าการซื้อขาย 12,730.23 ล้านบาท นักวิเคราะห์ฯเผยตลาดหุ้นไทยเช้านี้ปรับตัวขึ้นค่อนข้างแรงกว่าคาด หลังการประชุมร่วมรัฐสภาเลื่อนออกไปและสถานการณ์การเมืองขณะนี้ยังไม่ได้มีอะไรรุนแรง โดยได้แรงหนุนจากหุ้นในกลุ่มสื่อสาร-กลุ่มแบงก์ที่ขึ้นนำตลาดฯ ทำให้ตลาดฯ out perform กว่าตลาดอื่นมาก โดยตลาดภูมิภาคเช้านี้บวก-ลบคละกัน พร้อมระบุเม็ดเงินต่างชาติยังคงไหลเข้า ไม่เพียงแต่ตลาดหุ้นไทย แต่เป็นทั้งภูมิภาค ช่วงบ่ายคาดตลาดฯทรงตัวในแดนบวก แต่อาจบวกไม่แรง เหตุยังต้องเกาะติดสถานการณ์การเมือง โดยมีกรอบการแกว่งที่ 738-749 จุด
ตลาดหลักทรัพย์ปิดตลาดช่วงเช้าวันนี้ที่ระดับ 744.98 จุด เพิ่มขึ้น 10.15 จุด(+1.38%)มูลค่าการซื้อขาย 12,730.23 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 745.63 จุด และแตะจุดต่ำสุดของช่วงเช้าที่ระดับ 737.82 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป(ประเทศไทย)กล่าวว่า ตลาดหุ้นไทยเช้านี้ปรับตัวขึ้นค่อนข้างแรงกว่าที่คาดไว้ ซึ่งคงเป็นผลจากปัจจัยการเมือง จากเรื่องที่การประชุมร่วมรัฐสภาเลื่อนออกไปและสถานการณ์การเมืองในขณะนี้ยังไม่มีเหตุการณ์ความรุนแรง
นอกจากนี้ ตลาดฯ ยังได้แรงหนุนจากหุ้นในกลุ่มสื่อสารและกลุ่มแบงก์ที่ปรับตัวขึ้นนำตลาดฯ ทำให้ตลาดฯ out perform กว่าตลาดอื่นมาก โดยตลาดหุ้นอื่นในภูมิภาคเอเชียเช้านี้จะแกว่งในแดนบวก-ลบคละกัน โดยหุ้นกลุ่มสื่อสารได้รับผลดีจากที่รมว.คลังระบุว่าจะไม่ฟ้องร้องย้อนหลังเพื่อเรียกค่าเสียหายกรณีการแก้ไขสัมปทานในอดีต ทำให้หุ้นตัวใหญ่ในกลุ่มดีดตัวขึ้น
"เม็ดเงินต่างชาติยังไหลเข้ามาอย่างต่อเนื่อง ภาพรวมที่ผ่านมาต่างชาติได้ซื้อสุทธิต่อเนื่อง แต่เม็ดเงินต่างชาติไม่ได้ไหลเข้าแต่ตลาดหุ้นไทยเท่านั้น คงไหลเข้าตลาดอื่น ๆ ในภูมิภาคด้วย"น.ส.ธีรดา กล่าว
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะทรงตัวในแดนบวก แต่อาจจะไม่บวกแรง เพราะยังมีปัจจัยการเมืองที่ยังต้องจับตาต่อไป พร้อมให้กรอบการแกว่งไว้ที่ 738-749 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          UNIQ   มูลค่าการซื้อขาย 1,005.42 ล้านบาท ปิดที่   5.80 บาท ราคาไม่เปลี่ยนแปลง          ADVANC มูลค่าการซื้อขาย   982.86 ล้านบาท ปิดที่  84.00 บาท เพิ่มขึ้น  3.50 บาท          IVL    มูลค่าการซื้อขาย   652.23 ล้านบาท ปิดที่  14.50 บาท เพิ่มขึ้น  0.70 บาท          PTT    มูลค่าการซื้อขาย   639.74 ล้านบาท ปิดที่ 242.00 บาท เพิ่มขึ้น  2.00 บาท          PTTEP  มูลค่าการซื้อขาย   610.06 ล้านบาท ปิดที่ 140.00 บาท เพิ่มขึ้น  1.50 บาท